“เมย์แบงก์” ชี้ JMT เก็บหนี้-กำไรเร่งขึ้นต่อเนื่อง เชียร์ “ซื้อ” เป้า 103 บ.
“เมย์แบงก์” ชี้ JMT เก็บหนี้แข็งแกร่ง-กำไรเร่งขึ้นต่อเนื่อง เชียร์ “ซื้อ” ราคาเป้าหมาย 103 บ.
“เมย์แบงก์” ชี้ JMT เก็บหนี้แข็งแกร่ง-กำไรเร่งขึ้นต่อเนื่อง เชียร์ “ซื้อ” ราคาเป้าหมาย 103 บ.
17 พ.ค. 2565

บริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (17 พ.ค.2565) โดยประเมิน บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ว่า บริษัทฯ รายงานกำไรไตรมาส 1/2565 ซึ่งหากไม่คิดการเคลมประกันเจอจ่ายจบที่เป็น One time loss 40 ล้านบาท ถือว่ายังคงทำได้ดีตามคาด หรือเติบโตเพิ่มขึ้น 41% จากงวดเดียวกันของปีก่อน นอกจากนี้ประกัน COVID -19 เจอจ่ายจบกว่า 98% จะหมดอายุลงช่วงก่อนสงกรานต์ ดังนั้นการเคลมประกันทั้งหมดจะสิ้นสุดลงในช่วงไตรมาส 2/2565 และการเคลมคาดจะค่อยข้างจำกัด เนื่องจากเหลือวันเคลมเพียงแค่ 10-15 วันในไตรมาส 2/2565 ซึ่งทางฝ่ายวิจัยเชื่อว่าช่วงที่ผ่านมาตลาดอาจกังวลต่อประเด็นดคลมประกันมากเกินไป
ขณะที่แนวโน้มการเก็บเงินสดจากธุรกิจหลัก (Cash Collection)  ในช่วงไตรมาส 2/2565 มีแนวโน้มแข็งแกร่งต่อเนื่องจากไตรมาสก่อน และความเสี่ยง COVID -19 สงกรานต์ไม่ได้เร่งขึ้น ซึ่งจะทำให้กำลังจ่ายของลูกหนี้ฟื้นจากเดือนที่ผ่านมา ในเดือนพ.ค. อย่างไรก็ดีคาดสัญญาณการเก็บเงินสด และกำไรสุทธิจะยังคงเร่งขึ้นต่อเนื่องในช่วงครึ่งหลังของปี สอดคล้องกับฤดูกาลในช่วงที่ผ่านมา คำแนะนำเชิงกลยุทธ์ แนะนำ “ซื้อ” โดยให้ราคาเป้าหมายที่ 103 บาท